ระเบียบสํานักงานคณะกรรมการกํากับและส่งเสริมการประกอบธุรกิจประกันภัยว่าด้วยอนุญาโตตุลาการพ.ศ. 2551------------------------------------------------ อาศัยอํานาจตามความในมาตรา 32 (2) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 เลขาธิการออกระเบียบไว้ ดังนี้ข้อ ๑ ระเบียบนี้เรียกว่า "ระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยอนุญาโตตุลาการ พ.ศ. 2551"ข้อ ๒ ระเบียบนี้ใช้บังคับตั้งแต่บัดนี้เป็นต้นไปหมวด ๑ บทนิยาม----------------------------ข้อ ๓ ในระเบียบนี้ 3.1 "สํานักงาน คปภ." หมายถึง สํานักงานคณะกรรมการกํากับและส่งเสริมการประกอบธุรกิจประกันภัย 3.2 "คณะกรรมการ" หมายถึง คณะกรรมการอนุญาโตตุลาการ 3.3 "อนุญาโตตุลาการ" หมายถึง อนุญาโตตุลาการผู้ชี้ขาดข้อพิพาท ซึ่งสํานักงาน คปภ. ได้ขึ้นทะเบียนเป็นอนุญาโตตุลาการไว้ ตามความเห็นชอบของคณะกรรมการ 3.4 "ระเบียบอนุญาโตตุลาการ" หมายถึง ระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยอนุญาโตตุลาการ 3.5 "พนักงานเจ้าหน้าที่" หมายถึง พนักงานเจ้าหน้าที่ตามกฎหมายว่าด้วยการประกันชีวิตหรือกฎหมายว่าด้วยการประกันวินาศภัย ที่เลขาธิการมอบให้ปฏิบัติหน้าที่ตามระเบียบอนุญาโตตุลาการนี้ 3.6 "เลขาธิการ" หมายถึง เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย 3.7 "ผู้เสนอข้อพิพาท" หมายถึง บุคคลที่ยื่นคําเสนอข้อพิพาท เพื่อเรียกร้องสิทธิอันมีฐานแห่งสิทธิเรียกร้องจากสัญญาประกันภัยต่อสํานักงาน คปภ. 3.8 "ผู้คัดค้าน" หมายถึง บริษัทประกันภัยที่ถูกผู้เสนอข้อพิพาทเรียกร้องให้รับผิดตามสิทธิเรียกร้องจากสัญญาประกันภัย 3.9 "คู่พิพาท" หมายถึง ผู้เสนอข้อพิพาทและผู้คัดค้าน 3.10 "คําคู่ความ" หมายถึง บรรดาคําเสนอข้อพิพาท คําคัดค้าน หรือคําร้องทั้งหลายที่ยื่นต่อสํานักงาน คปภ. หรืออนุญาโตตุลาการ เพื่อตั้งประเด็นระหว่างคู่พิพาทหมวด ๒ คณะกรรมการอนุญาโตตุลาการ----------------------------ข้อ ๔ ให้มีคณะกรรมการคณะหนึ่ง เรียกว่า "คณะกรรมการอนุญาโตตุลาการ" ประกอบด้วย เลขาธิการเป็นประธานคณะกรรมการ ผู้ช่วยเลขาธิการสายกฎหมายและคดี ผู้แทนสํานักงานศาลยุติธรรม ผู้แทนสํานักงานอัยการสูงสุด นายกสมาคมประกันวินาศภัย นายกสมาคมประกันชีวิตไทย นายกสมาคมนายหน้าประกันภัย ผู้ทรงคุณวุฒิอีกไม่เกิน 3 คน ซึ่งเลขาธิการแต่งตั้งเป็นกรรมการ และผู้อํานวยการสํานักกฎหมายและคดี สํานักงาน คปภ. เป็นกรรมการและเลขานุการ ให้ผู้อํานวยการส่วนอนุญาโตตุลาการ เป็นผู้ช่วยเลขานุการ กรรมการผู้ทรงคุณวุฒิ มีวาระอยู่ในตําแหน่งคราวละ 4 ปี เมื่อครบวาระแล้ว อาจได้รับการแต่งตั้งเป็นกรรมการอีกได้ นอกจากการพ้นจากตําแหน่งตามวาระแล้ว กรรมการผู้ทรงคุณวุฒิพ้นจากตําแหน่ง เมื่อ (1) ตาย (2) ลาออก (3) เป็นบุคคลล้มละลาย (4) เป็นคนไร้ความสามารถ หรือคนเสมือนไร้ความสามารถ (5) ได้รับโทษจําคุกโดยมีคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาท หรือความผิดลหุโทษ ในกรณีที่กรรมการผู้ทรงคุณวุฒิพ้นจากตําแหน่งก่อนครบวาระ ให้เลขาธิการแต่งตั้งกรรมการผู้ทรงคุณวุฒิขึ้นใหม่ โดยให้อยู่ในตําแหน่งเท่าวาระที่เหลืออยู่ของกรรมการผู้ทรงคุณวุฒิที่พ้นจากตําแหน่งนั้น เมื่อครบวาระดังกล่าวในวรรคสาม หากยังมิได้มีการแต่งตั้งกรรมการผู้ทรงคุณวุฒิขึ้นใหม่ให้กรรมการผู้ทรงคุณวุฒิซึ่งพ้นจากตําแหน่งตามวาระนั้นอยู่ในตําแหน่ง เพื่อดําเนินงานต่อไปจนกว่ากรรมการผู้ทรงคุณวุฒิซึ่งได้รับแต่งตั้งแทนนั้นเข้ารับหน้าที่ข้อ ๕ การประชุมคณะกรรมการ ต้องมีกรรมการมาประชุมไม่น้อยกว่ากึ่งหนึ่งของจํานวนกรรมการทั้งหมด จึงจะเป็นองค์ประชุม ในการประชุมของคณะกรรมการ ถ้าประธานคณะกรรมการไม่มาประชุมหรือไม่อาจปฏิบัติหน้าที่ได้ ให้ที่ประชุมคณะกรรมการเลือกกรรมการคนหนึ่งเป็นประธานในที่ประชุม มติของที่ประชุมคณะกรรมการให้ถือเสียงข้างมาก กรรมการคนหนึ่งให้มีหนึ่งเสียง ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งชี้ขาดข้อ ๖ คณะกรรมการมีอํานาจหน้าที่ดังนี้ (1) ประกาศกําหนดสถานที่ทําการของอนุญาโตตุลาการ (2) ประกาศกําหนดอัตราค่าป่วยการอนุญาโตตุลาการ ค่าใช้จ่ายในการดําเนินกระบวนพิจารณา และอัตราการวางเงินเป็นหลักประกันค่าป่วยการอนุญาโตตุลาการและค่าใช้จ่ายในการดําเนินกระบวนพิจารณา (3) ให้คําแนะนําหรือให้คําปรึกษาเกี่ยวกับระเบียบอนุญาโตตุลาการ (4) ให้คําแนะนํา หรือให้ความเห็นชอบบุคคลที่เหมาะสมจะทําหน้าที่เป็นอนุญาโตตุลาการเสนอต่อสํานักงาน คปภ. เพื่อขึ้นทะเบียนเป็นอนุญาโตตุลาการสํานักงาน คปภ. ทะเบียนอนุญาโตตุลาการนี้อาจเปลี่ยนแปลงเป็นครั้งคราวตามที่คณะกรรมการเห็นสมควร (5) ออกประกาศ กําหนดระเบียบต่าง ๆ เพื่อปฏิบัติการตามระเบียบอนุญาโตตุลาการนี้หมวด ๓ การใช้ระเบียบอนุญาโตตุลาการ----------------------------ข้อ ๗ ให้ใช้ระเบียบอนุญาโตตุลาการนี้แก่การระงับข้อพิพาทด้วยวิธีการอนุญาโตตุลาการในกรณีที่มีข้อพิพาท ข้อขัดแย้ง หรือข้อเรียกร้องใด ๆ ระหว่างผู้มีสิทธิเรียกร้องตามสัญญาประกันภัยกับบริษัทประกันภัย ภายใต้การดําเนินการของสํานักงาน คปภ. การใดที่มิได้กําหนดไว้ในระเบียบอนุญาโตตุลาการ ให้ดําเนินการนั้นไปตามความตกลงของคู่พิพาท หรือตามที่อนุญาโตตุลาการเห็นสมควร หรือตามพระราชบัญญัติอนุญาโตตุลาการ พ.ศ. 2545 แล้วแต่กรณีข้อ ๘ เพื่อประโยชน์ในการตีความระเบียบอนุญาโตตุลาการ การส่งคําคู่ความหนังสือแจ้งความหรือเอกสารอื่นใด ให้ถือว่ามีผลสมบูรณ์ เมื่อคู่พิพาทอีกฝ่ายหนึ่งหรือผู้แทนฝ่ายนั้นได้รับแล้วด้วยตนเองหรือได้มีการส่งไปถึงภูมิลําเนา หรือสถานที่ประกอบธุรกิจของผู้รับ หากไม่สามารถสืบหาภูมิลําเนาหรือสถานที่ประกอบธุรกิจที่แท้จริงได้ ให้ส่งไปยังถิ่นที่อยู่หรือสถานที่ประกอบธุรกิจที่ทราบครั้งสุดท้ายของบุคคลนั้น เพื่อประโยชน์ในการคํานวณระยะเวลาตามระเบียบอนุญาโตตุลาการ มิให้นับวันแรกแห่งระยะเวลานั้นรวมคํานวณเข้าด้วย ถ้าวันสุดท้ายแห่งระยะเวลานั้นเป็นวันหยุดซึ่งตามประเพณีงดเว้นการงานให้ขยายระยะเวลาดังกล่าวจนถึงวันที่เริ่มทํางานใหม่ วันหยุดซึ่งตามประเพณีงดเว้นการงาน และอยู่ระหว่างระยะเวลาดังกล่าว ให้รวมคํานวณเข้าไปในระยะเวลาด้วยหมวด ๔ การดําเนินกระบวนการระงับข้อพิพาท----------------------------ส่วน ๑ การเสนอข้อพิพาท----------------------------ข้อ ๙ ในการเสนอข้อพิพาทให้ผู้เสนอข้อพิพาท ยื่นคําเสนอข้อพิพาทของตนต่อพนักงานเจ้าหน้าที่ตามแบบที่กําหนด พร้อมสําเนาที่เพียงพอเพื่อมอบให้แก่อนุญาโตตุลาการและผู้คัดค้าน ซึ่งมีรายละเอียดดังต่อไปนี้ (1) คําเสนอให้ระงับข้อพิพาทด้วยวิธีการอนุญาโตตุลาการภายใต้การดําเนินการของสํานักงาน คปภ. (2) ชื่อและที่อยู่ของคู่พิพาท (3) สัญญาหรือข้อตกลงให้ระงับข้อพิพาทด้วยวิธีการอนุญาโตตุลาการ (4) ข้อเท็จจริงและรายละเอียดแห่งข้อพิพาท หากข้อพิพาทนั้นเกี่ยวกับจํานวนเงินให้ระบุจํานวนเงินที่เรียกร้องด้วย (5) คําขอให้ชี้ขาด (6) จํานวนอนุญาโตตุลาการหนึ่งคนหรือสามคน ในการเสนอข้อพิพาทตามวรรคแรก ให้ผู้เสนอข้อพิพาทยื่นสัญญาประกันภัยอันก่อให้เกิดข้อพิพาท หรือต้นฉบับเอกสารที่แสดงข้อเท็จจริงอันเป็นฐานแห่งสิทธิเรียกร้อง หรือสําเนาเอกสารนั้นที่รับรองความถูกต้องแล้วข้อ ๑๐ คําเสนอข้อพิพาทให้ยื่นต่อพนักงานเจ้าหน้าที่ส่วนงานสังกัดสํานักงาน คปภ. ซึ่งผู้เสนอข้อพิพาทมีภูมิลําเนาอยู่ ดังต่อไปนี้ (1) ในกรุงเทพมหานคร ให้ยื่นที่สํานักงาน คปภ. (2) ในจังหวัดอื่นนอกจากกรุงเทพมหานคร ให้ยื่นที่สํานักงาน คปภ. จังหวัด หรือสํานักงาน คปภ. ภาค นอกจากเขตอํานาจตามวรรคแรก หากผู้เสนอข้อพิพาทมีความสะดวก อาจยื่นคําเสนอข้อพิพาทตามสถานที่ที่เกิดเหตุ หรือที่ออกกรมธรรม์ประกันภัย หรือที่ทําสัญญาประกันภัยที่อยู่ในเขตอํานาจตาม (1) หรือ (2) ก็ได้ การยื่นคําเสนอข้อพิพาทตามวรรคสอง ให้ผู้เสนอข้อพิพาทแสดงเหตุผลของความสะดวกและเงื่อนไขในการยื่นคําเสนอข้อพิพาทนั้นด้วย ให้พนักงานเจ้าหน้าที่ตรวจสอบคําเสนอข้อพิพาทที่มีการยื่นตามวรรคหนึ่ง และวรรคสอง ถ้าเห็นว่าไม่ถูกต้องครบถ้วนให้มีคําสั่งคืนคําเสนอข้อพิพาทไปให้ทํามาใหม่ หรือแก้ไขเพิ่มเติมให้ถูกต้องครบถ้วน เมื่อพนักงานเจ้าหน้าที่ได้รับคําเสนอข้อพิพาทแล้ว ผู้เสนอข้อพิพาทจะยื่นคําเสนอข้อพิพาทเดียวกันนั้นต่อสํานักงาน คปภ. หรือส่วนงานสังกัดสํานักงาน คปภ. ที่อื่นอีกไม่ได้ส่วน ๒ การแจ้งเสนอข้อพิพาท----------------------------ข้อ ๑๑ เมื่อมีการยื่นคําเสนอข้อพิพาท และพนักงานเจ้าหน้าที่เห็นว่าคําเสนอข้อพิพาทนั้นถูกต้องก็ให้รับคําเสนอข้อพิพาทเพื่อดําเนินกระบวนพิจารณาต่อไป ให้พนักงานเจ้าหน้าที่แจ้งการเสนอข้อพิพาทเป็นหนังสือและส่งสําเนาคําเสนอข้อพิพาทดังกล่าวไปยังผู้คัดค้านโดยไม่ชักช้า ณ ภูมิลําเนาหรือสถานที่ประกอบธุรกิจหรือถิ่นที่อยู่ของผู้คัดค้านนั้นโดยทางไปรษณีย์ลงทะเบียนตอบรับหรือวิธีอื่นตามที่เลขาธิการกําหนดส่วน ๓ การยื่นคําคัดค้านและคําเรียกร้องแย้ง----------------------------ข้อ ๑๒ เมื่อผู้คัดค้านได้รับหนังสือแจ้งการเสนอข้อพิพาทและสําเนาคําเสนอข้อพิพาทแล้วจะยื่นคําคัดค้านและเสนอคําเรียกร้องแย้งตามแบบที่เลขาธิการกําหนดต่อพนักงานเจ้าหน้าที่ก็ได้ ทั้งนี้ ให้ยื่นภายใน 15 วัน นับแต่วันที่ได้รับหนังสือแจ้งการเสนอข้อพิพาทและสําเนาคําเสนอข้อพิพาทนั้น ในกรณีมีเหตุจําเป็นที่ผู้คัดค้านไม่อาจยื่นคําคัดค้านได้ภายในกําหนดเวลาตามวรรคแรก ให้ยื่นคําร้องขอขยายเวลายื่นคําคัดค้านต่อพนักงานเจ้าหน้าที่ และให้พนักงานเจ้าหน้าที่มีคําสั่งให้ขยายเวลายื่นคําคัดค้านได้ตามสมควร แต่ทั้งนี้ไม่เกิน 15 วันข้อ ๑๓ เมื่อมีการยื่นคําเรียกร้องแย้ง ให้นําความในข้อ 11 มาใช้บังคับกับคําเรียกร้องแย้งโดยอนุโลมข้อ ๑๔ การยื่นคําแก้คําเรียกร้องแย้ง ให้นําความในข้อ 12 มาใช้บังคับกับคําแก้คําเรียกร้องแย้งโดยอนุโลมข้อ ๑๕ คําคัดค้าน คําเรียกร้องแย้ง และคําแก้คําเรียกร้องแย้ง ให้ยื่นต่อพนักงานเจ้าหน้าที่ส่วนงานสังกัดสํานักงาน คปภ. ที่ได้ยื่นคําเสนอข้อพิพาทไว้ส่วน ๔ การแต่งตั้งผู้แทนและบุคคลเพื่อช่วยเหลือในการดําเนินกระบวนพิจารณา----------------------------ข้อ ๑๖ คู่พิพาทอาจแต่งตั้งผู้แทนหรือบุคคลใด เพื่อช่วยเหลือตนในการดําเนินกระบวนการระงับข้อพิพาทก็ได้ ให้คู่พิพาทดังกล่าวแจ้งชื่อและที่อยู่ของผู้แทน หรือบุคคลซึ่งตนแต่งตั้งให้เป็นผู้ช่วยเหลือ โดยทําเป็นหนังสือตามแบบที่เลขาธิการกําหนดยื่นต่อพนักงานเจ้าหน้าที่เพื่อรวมไว้ในสํานวนความส่วน ๕ การตั้งอนุญาโตตุลาการ----------------------------ข้อ ๑๗ ให้คู่พิพาทตั้งอนุญาโตตุลาการตามจํานวนดังต่อไปนี้ (1) กรณีข้อพิพาทที่ไม่มีทุนทรัพย์ หรือข้อพิพาทที่มีจํานวนทุนทรัพย์ที่เรียกร้องไม่เกิน 2,000,000 บาท ให้มีอนุญาโตตุลาการ จํานวน 1 คน (2) กรณีข้อพิพาทที่มีจํา นวนทุนทรัพย์ที่เรียกร้องเกิน 2,000,000 บาท ให้มีอนุญาโตตุลาการจํานวน 3 คน เว้นแต่คู่พิพาทตกลงกันให้มีอนุญาโตตุลาการ จํานวน 1 คน ก็ได้ข้อ ๑๘ เว้นแต่คู่พิพาทตกลงกันเป็นอย่างอื่น การตั้งอนุญาโตตุลาการจํานวน 1 คน ให้พนักงานเจ้าหน้าที่นัดพร้อมคู่พิพาทภายใน 15 วัน นับแต่วันรับคําคัดค้าน หรือคําคัดค้านแก้คําเรียกร้องแย้ง เมื่อคู่พิพาทมาพร้อมกันแล้วให้พนักงานเจ้าหน้าที่เสนอรายชื่ออนุญาโตตุลาการ ในทะเบียนอนุญาโตตุลาการของสํานักงาน คปภ. พร้อมประวัติโดยย่อ และให้คู่พิพาทเลือกอนุญาโตตุลาการจากรายชื่อในทะเบียนดังกล่าว เมื่อตั้งอนุญาโตตุลาการตามวรรคแรกแล้ว ให้อนุญาโตตุลาการกําหนดวันพิจารณานัดแรกข้อ ๑๙ เว้นแต่คู่พิพาทตกลงกันเป็นอย่างอื่น การตั้งอนุญาโตตุลาการจํานวน 3 คน ให้พนักงานเจ้าหน้าที่นัดพร้อมคู่พิพาทภายใน 15 วัน นับแต่วันรับคําคัดค้าน หรือคําคัดค้านแก้คําเรียกร้องแย้ง เมื่อคู่พิพาทมาพร้อมกันแล้วให้พนักงานเจ้าหน้าที่เสนอรายชื่ออนุญาโตตุลาการในทะเบียนอนุญาโตตุลาการของสํานักงาน คปภ. พร้อมประวัติโดยย่อ และให้คู่พิพาทเลือกอนุญาโตตุลาการจากรายชื่อในทะเบียนดังกล่าว เมื่อตั้งอนุญาโตตุลาการตามวรรคแรกแล้ว ให้อนุญาโตตุลาการนัดวันในการพิจารณานัดแรกและให้อนุญาโตตุลาการกําหนดผู้ที่จะทําหน้าที่เป็นประธานคณะอนุญาโตตุลาการ หากคู่พิพาทฝ่ายใดฝ่ายหนึ่ง หรือทั้งสองฝ่ายมิได้ดําเนินการเลือกหรือไม่อาจตกลงเลือกอนุญาโตตุลาการกันได้ตามข้อ 18 หรือข้อ 19 ให้เลขาธิการทําการตั้งอนุญาโตตุลาการให้แก่คู่พิพาท ทั้งนี้ โดยคํานึงถึงความเป็นอิสระ และความเป็นกลางของบุคคลที่จะได้รับการตั้งให้เป็นอนุญาโตตุลาการข้อ ๒๐ การตั้งอนุญาโตตุลาการต้องทําเป็นหนังสือตามแบบที่เลขาธิการกําหนดข้อ ๒๑ เมื่อได้รับการตั้งให้เป็นอนุญาโตตุลาการและตลอดระยะเวลาที่ดําเนินการทางอนุญาโตตุลาการให้อนุญาโตตุลาการเปิดเผยถึงข้อเท็จจริงอันอาจทําให้คู่พิพาทเกิดความสงสัยอันควรในความเป็นอิสระและความเป็นกลางของตน ถ้าหากพึงมี อนุญาโตตุลาการอาจถูกคัดค้านได้ หากปรากฏข้อเท็จจริงซึ่งเป็นเหตุอันควรสงสัยถึงความเป็นกลางหรือความเป็นอิสระ แต่คู่พิพาทจะคัดค้านอนุญาโตตุลาการซึ่งตนเป็นผู้ตั้งหรือร่วมตั้งตามข้อ 18 หรือข้อ 19 มิได้ เว้นแต่คู่พิพาทฝ่ายนั้นจะมิได้รู้หรือควรรู้ถึงเหตุแห่งการคัดค้านในขณะที่ตั้งอนุญาโตตุลาการนั้น การคัดค้านให้ทําเป็นหนังสือแจ้งเหตุแห่งการคัดค้านโดยแจ้งชัด ยื่นต่อเลขาธิการภายใน 15 วันนับแต่ได้รู้ถึงเหตุแห่งการคัดค้าน ทั้งนี้ ต้องกระทําเสียก่อนวันที่อนุญาโตตุลาการสั่งปิดการพิจารณาข้อ ๒๒ หากคู่พิพาทอีกฝ่ายหนึ่งเห็นชอบกับการคัดค้านอนุญาโตตุลาการหรือผู้เป็นอนุญาโตตุลาการขอถอนตัวหลังจากการคัดค้าน ให้ดําเนินการตั้งอนุญาโตตุลาการขึ้นใหม่แทนอนุญาโตตุลาการที่ถูกคัดค้านตามข้อ 18 และข้อ 19 ภายใน 30 วันนับแต่วันสิ้นสุดการเป็นอนุญาโตตุลาการ การที่คู่พิพาทอีกฝ่ายหนึ่งเห็นชอบกับการคัดค้านอนุญาโตตุลาการหรือผู้เป็นอนุญาโตตุลาการขอถอนตัวตามวรรคแรกมิได้หมายถึงอนุญาโตตุลาการผู้นั้นยอมรับถึงความถูกต้องแห่งเหตุคัดค้านอนุญาโตตุลาการข้อ ๒๓ หากคู่พิพาทอีกฝ่ายหนึ่งไม่เห็นชอบกับการคัดค้านอนุญาโตตุลาการและอนุญาโตตุลาการที่ถูกคัดค้านมิได้ถอนตัว ถ้าเลขาธิการเห็นชอบกับคําคัดค้านให้ดําเนินการตามข้อ 18 หรือข้อ 19 ภายใน 30 วันนับแต่วันที่เลขาธิการเห็นชอบ ถ้าไม่เห็นชอบกับคําคัดค้านให้ยกคําคัดค้านเสียและให้เป็นที่ยุติ กรณีคู่พิพาทที่คัดค้านไม่เห็นด้วยในคําวินิจฉัยของเลขาธิการตามวรรคแรกให้ดําเนินการคัดค้านต่อศาลได้ภายใน 30 วันนับแต่วันที่เลขาธิการมีคําวินิจฉัย การดําเนินการดังกล่าวไม่เป็นเหตุให้กระบวนการพิจารณาของอนุญาโตตุลาการต้องหยุดชะงัก เว้นแต่ศาลจะมีคําสั่งเป็นอย่างอื่นข้อ ๒๔ ในระหว่างดําเนินกระบวนพิจารณา หากอนุญาโตตุลาการตาย ลาออก ถูกพิทักษ์ทรัพย์เด็ดขาด หรือไม่อาจปฏิบัติหน้าที่ได้โดยเหตุอื่น ให้ตั้งอนุญาโตตุลาการขึ้นใหม่แทน โดยวิธีเดียวกับการตั้งอนุญาโตตุลาการผู้นั้น ภายใน 30 วันนับแต่วันสิ้นสุดการเป็นอนุญาโตตุลาการข้อ ๒๕ หากอนุญาโตตุลาการที่ตั้งขึ้นใหม่แทนตามข้อ 22, 23 และ 24 เป็นอนุญาโตตุลาการหนึ่งคนหรือเป็นอนุญาโตตุลาการสามคนแล้วแต่กรณี การที่จะดําเนินกระบวนพิจารณาของอนุญาโตตุลาการใหม่หรือไม่นั้น ให้เป็นดุลยพินิจของอนุญาโตตุลาการหรือคณะอนุญาโตตุลาการ นั้นส่วน ๖ การตกลงและการประนีประนอมยอมความ----------------------------ข้อ ๒๖ ก่อนวันที่อนุญาโตตุลาการพิจารณานัดแรกหากเลขาธิการเห็นสมควรหรือคู่พิพาทฝ่ายใดฝ่ายหนึ่งประสงค์จะให้มีการตกลงหรือประนีประนอมยอมความโดยสํานักงาน คปภ. ให้พนักงานเจ้าหน้าที่นัดคู่พิพาทมาพร้อมกันเพื่อหาทางเจรจาทําการตกลงหรือประนีประนอมยอมความในข้อพิพาทนั้น เมื่อคู่พิพาทตกลงหรือประนีประนอมยอมความระงับข้อพิพาทกันได้ ไม่ว่าทั้งหมดหรือแต่บางส่วน ให้คู่พิพาททําสัญญาตกลงหรือประนีประนอมยอมความนั้นเป็นหนังสือ และให้คู่พิพาทลงลายมือชื่อในสัญญาดังกล่าว หากคู่พิพาทประสงค์จะให้อนุญาโตตุลาการชี้ขาดตามสัญญาประนีประนอมยอมความก็ให้ดําเนินกระบวนพิจารณาชั้นอนุญาโตตุลาการตามระเบียบอนุญาโตตุลาการนี้ต่อไปหมวด ๕ วิธีพิจารณาชั้นอนุญาโตตุลาการ----------------------------ข้อ ๒๗ ไม่ว่าการพิจารณาของอนุญาโตตุลาการจะได้ดําเนินไปแล้วเพียงใดหากอนุญาโตตุลาการเห็นเป็นการสมควร ให้อนุญาโตตุลาการมีอํานาจที่จะทําการประนอมข้อพิพาทนั้นได้ข้อ ๒๘ เว้นแต่คู่พิพาทได้ตกลงกันไว้เป็นอย่างอื่น การสืบพยานให้เป็นไปตามวิธีการต่อไปนี้ (1) ให้คู่พิพาทยื่นบัญชีระบุพยานที่เกี่ยวข้อง เพื่อสนับสนุนข้ออ้าง หรือคําคัดค้าน หรือคําเรียกร้องแย้ง หรือคําแก้คําเรียกร้องแย้งของตนต่ออนุญาโตตุลาการในวันพิจารณานัดแรก ในกรณีที่อนุญาโตตุลาการเห็นสมควร อนุญาโตตุลาการมีอํานาจสั่งให้คู่พิพาททําบันทึกคําพยานหรือส่งเอกสารใด ๆ ที่เกี่ยวข้องกับข้อพิพาทล่วงหน้าให้ก็ได้ (2) การสืบพยานบุคคลให้กระทําต่อหน้าอนุญาโตตุลาการ โดยให้อนุญาโตตุลาการบันทึกคําพยานโดยย่อ เพื่ออ่านและให้พยานลงลายมือชื่อไว้เป็นหลักฐาน แล้วเก็บรวมไว้ในสํานวนความ (3) ขณะนั่งพิจารณา อนุญาโตตุลาการจะให้พนักงานเจ้าหน้าที่ ที่ได้รับมอบหมายจากสํานักงาน คปภ. ช่วยบันทึกคําพยานแทนก็ได้ (4) การสืบพยานจะต้องกระทําอย่างเปิดเผย เว้นแต่คู่พิพาทฝ่ายหนึ่งฝ่ายใดจะร้องขอหรืออนุญาโตตุลาการเห็นสมควรให้ดําเนินกระบวนพิจารณาลับข้อ ๒๙ คู่พิพาทฝ่ายใดกล่าวอ้างข้ออ้างใด ต้องเป็นฝ่ายมีหน้าที่นําสืบให้ประจักษ์ตามข้ออ้างของตนข้อ ๓๐ อนุญาโตตุลาการจะให้ผู้เชี่ยวชาญคนใดทํารายงานความเห็นเสนอก็ได้ กรณีเช่นนี้ให้คู่พิพาทแจ้งข้อเท็จจริงที่เกี่ยวข้องตามที่ผู้เชี่ยวชาญสอบถาม เมื่อได้รับรายงานความเห็นของผู้เชี่ยวชาญแล้ว ให้อนุญาโตตุลาการแจ้งให้คู่พิพาททราบรายละเอียดในรายงานความเห็นนั้น และหากคู่พิพาทร้องขอก็ให้ทําสําเนารายงานความเห็นนั้นให้ คู่พิพาทอาจยื่นคําร้องขอซักถามผู้เชี่ยวชาญก็ได้ หากอนุญาโตตุลาการพิจารณาอนุญาตก็นําวิธีการสืบพยานในข้อ 28 มาใช้บังคับโดยอนุโลมข้อ ๓๑ ถ้าผู้เสนอข้อพิพาทไม่มาตามกําหนดนัดพิจารณานัดแรกโดยมิได้ยื่นคําร้องขอเลื่อนการพิจารณาหรือมิได้แจ้งเหตุขัดข้อง อนุญาโตตุลาการสั่งจําหน่ายข้อพิพาทเสียก็ได้ ถ้าผู้คัดค้านไม่มาตามกําหนดนัดพิจารณานัดแรก หรือคู่พิพาทฝ่ายใดฝ่ายหนึ่งไม่มาตามกําหนดในนัดต่อไป โดยมิได้ยื่นคําร้องขอเลื่อนการพิจารณา หรือมิได้แจ้งเหตุขัดข้องก่อนเริ่มพิจารณา หากอนุญาโตตุลาการเห็นเป็นการสมควรให้ดําเนินการพิจารณาไปแต่ฝ่ายเดียว กรณีคู่พิพาทฝ่ายใดฝ่ายหนึ่งไม่มาตามกําหนดนัดตามวรรคสอง โดยไม่ได้แจ้งเหตุขัดข้องหรือขอเลื่อนการพิจารณา ให้อนุญาโตตุลาการคิดค่าปรับจากคู่พิพาทฝ่ายนั้นตามความเป็นจริงได้ เพื่อจ่ายให้แก่คู่พิพาทอีกฝ่ายหนึ่งหรือเพื่อเป็นค่าใช้จ่ายแก่การดําเนินกระบวนพิจารณา คู่พิพาทอาจยื่นคําร้องขอเลื่อนคดีได้ โดยจะต้องแสดงเหตุผลในการขอเลื่อนให้ชัดแจ้ง และให้เป็นดุลยพินิจของอนุญาโตตุลาการ ถ้าคู่พิพาทไม่มีพยานอื่นใดมาเสนอต่ออนุญาโตตุลาการอีก ก็ให้อนุญาโตตุลาการสั่งปิดการพิจารณาและนัดชี้ขาดหมวด ๖ คําชี้ขาด----------------------------ข้อ ๓๒ คําชี้ขาดจะต้องทําให้แล้วเสร็จภายในกําหนดเวลาเก้าสิบวันนับแต่กระบวนการตั้งอนุญาโตตุลาการเสร็จสิ้นลง ถ้ามีเหตุจําเป็นให้เป็นดุลยพินิจของอนุญาโตตุลาการที่จะขยายเวลาออกไปได้อีกตามสมควรข้อ ๓๓ คําชี้ขาดให้วินิจฉัยไปตามเสียงข้างมากของอนุญาโตตุลาการ อนุญาโตตุลาการ จะกําหนดหรือชี้ขาดการใดให้เกินขอบเขตแห่งสัญญาอนุญาโตตุลาการหรือคําขอให้ชี้ขาดของคู่พิพาทไม่ได้ เว้นแต่จะเป็นการกําหนดค่าใช้จ่ายในการดําเนินกระบวนพิจารณา หรือค่าป่วยการอนุญาโตตุลาการ หรือเป็นการชี้ขาดให้เป็นไปตามข้อตกลง หรือประนีประนอมยอมความกันระหว่างคู่พิพาทข้อ ๓๔ อนุญาโตตุลาการจะต้องวินิจฉัยชี้ขาดไปตามหลักแห่งกฎหมาย และความยุติธรรมในการตีความสัญญาประกันภัย ให้คํานึงถึงสภาพความเป็นไปได้และแนวปฏิบัติทางการค้าของสัญญาประกันภัยนั้น ๆ ด้วยข้อ ๓๕ คําชี้ขาดจะต้องทําเป็นหนังสือลงลายมือชื่อของอนุญาโตตุลาการ ระบุ วัน เดือน ปีและสถานที่ที่ทําคําชี้ขาดไว้โดยชัดแจ้ง ในกรณีที่อนุญาโตตุลาการคนใดไม่ลงลายมือชื่อไว้ให้อนุญาโตตุลาการอื่นหรือเลขาธิการ จดแจ้งเหตุขัดข้องไว้ คําชี้ขาดจะต้องระบุเหตุผลแห่งข้อวินิจฉัยทั้งปวงไว้โดยชัดแจ้ง คําชี้ขาดของอนุญาโตตุลาการ ให้สํานักงาน คปภ. เปิดเผยต่อสาธารณชนได้ เว้นแต่เป็นกระบวนพิจารณาลับต้องได้รับความยินยอมจากคู่พิพาท เมื่อทําคําชี้ขาดแล้ว ให้มีผลผูกพันคู่พิพาทนับแต่วันอ่าน เว้นแต่คู่พิพาทไม่มาฟังคําชี้ขาด ก็ให้รีบส่งสําเนาคําชี้ขาดไปถึงคู่พิพาทที่เกี่ยวข้องทุกฝ่ายและให้ถือว่าคําชี้ขาดมีผลผูกพันคู่พิพาทตั้งแต่สําเนาคําชี้ขาดไปถึงคู่พิพาทฝ่ายนั้นข้อ ๓๖ ภายในกําหนดเวลา 30 วัน นับแต่วันที่สําเนาคําชี้ขาดไปถึง เมื่อเกิดความสงสัยตามสมควรเกี่ยวกับข้อความในคําชี้ขาด คู่พิพาทฝ่ายใดฝ่ายหนึ่งอาจยื่นคําร้องขอเป็นหนังสือต่อเลขาธิการ ให้อนุญาโตตุลาการตีความข้อความนั้นได้ คําตีความให้ถือเป็นส่วนหนึ่งของคําชี้ขาด และต้องปฏิบัติไปในทํานองเดียวกับการทําคําชี้ขาดข้อ ๓๗ ถ้าในคําชี้ขาดใดมีข้อผิดพลาดหรือข้อผิดหลงเล็กน้อย เมื่ออนุญาโตตุลาการหรือเมื่อคู่พิพาทฝ่ายใดฝ่ายหนึ่งยื่นคําร้องขอเป็นหนังสือต่อเลขาธิการ อนุญาโตตุลาการอาจแก้ไขให้ถูกต้องได้ข้อ ๓๘ ภายในกําหนดเวลา 30 วัน นับแต่วันที่สําเนาคําชี้ขาดไปถึง เมื่อคู่พิพาทฝ่ายใดฝ่ายหนึ่งเห็นว่ามิได้ชี้ขาดในข้อประเด็นสาระสําคัญใด ก็อาจยื่นคําร้องขอต่อเลขาธิการเป็นหนังสือตามแบบที่สํานักงาน คปภ. กําหนด ขอให้อนุญาโตตุลาการทําคําชี้ขาดเพิ่มเติมในประเด็นข้อนั้นได้ ในกรณีที่อนุญาโตตุลาการเห็นว่าข้อประเด็นนั้นเป็นข้อสาระสําคัญ และยังมิได้ชี้ขาดไว้ ก็ให้ทําคําชี้ขาดในประเด็นนั้นให้เสร็จสิ้นภายในเวลา 30 วัน นับแต่วันที่คู่พิพาทฝ่ายนั้นได้ยื่นคําร้องขอ ถ้าอนุญาโตตุลาการเห็นว่าการทําคําชี้ขาดเพิ่มเติมนั้น ไม่อาจกระทําได้ นอกจากจะต้องรับฟังข้อเท็จจริงเพิ่มเติม ก็อาจสั่งให้คู่พิพาทนําพยานหลักฐานมาสืบได้ อนึ่ง อนุญาโตตุลาการจะต้องทําคําชี้ขาดเพิ่มเติมดังกล่าว ให้เสร็จสิ้นภายใน 60 วัน นับแต่วันที่คู่พิพาทได้ยื่นคําร้องขอ ถ้ามีเหตุจําเป็นให้เป็นดุลยพินิจของอนุญาโตตุลาการที่จะขยายเวลาออกไปได้อีกตามสมควรและเมื่อทําคําชี้ขาดแล้ว ให้รีบส่งสําเนาคําชี้ขาดไปถึงคู่พิพาทที่เกี่ยวข้องทุกฝ่ายและให้ถือว่าคําชี้ขาดมีผลผูกพันแล้วตั้งแต่สําเนาคําชี้ขาดไปถึงคู่พิพาทฝ่ายนั้นข้อ ๓๙ เมื่ออนุญาโตตุลาการทําคําชี้ขาด ทําคําตีความ แก้ไขข้อผิดพลาดหรือข้อผิดหลงเล็กน้อย หรือทําคําชี้ขาดเพิ่มเติมเสร็จสิ้นแล้ว ให้อนุญาโตตุลาการส่งมอบสํานวนทั้งหมดให้แก่สํานักงาน คปภ.หมวด ๗ ค่าป่วยการอนุญาโตตุลาการ ค่าใช้จ่ายในการดําเนินกระบวนการพิจารณาและการวางเงินเป็นหลักประกัน----------------------------ข้อ ๔๐ ค่าป่วยการอนุญาโตตุลาการและค่าใช้จ่ายในการดําเนินกระบวนพิจารณาให้เป็นไปตามอัตราที่คณะกรรมการประกาศกําหนดข้อ ๔๑ ให้คู่พิพาทวางเงินเป็นหลักประกันค่าป่วยการอนุญาโตตุลาการ และค่าใช้จ่ายในการดําเนินกระบวนพิจารณา ในวันยื่นคําเสนอข้อพิพาทตามอัตราที่คณะกรรมการประกาศกําหนด ถ้าผู้เสนอข้อพิพาทมิได้วางเงินเป็นหลักประกันตามวรรคแรกให้ครบจํานวนให้เลขาธิการมีคําสั่งไม่รับคําเสนอข้อพิพาท ในกรณีที่จัดให้มีการประนีประนอมยอมความโดยสํานักงาน คปภ. หรือถอนข้อพิพาทก่อนตั้งอนุญาโตตุลาการ หรือก่อนพิจารณานัดแรกให้คืนเงินที่วางเป็นหลักประกันตามวรรคแรกแก่ผู้วางหลักประกันหลังจากหักค่าใช้จ่ายในการดําเนินกระบวนการพิจารณาแล้ว ทั้งนี้ ให้เป็นไปตามอัตราที่คณะกรรมการประกาศกําหนดหมวด ๘ บทเฉพาะกาล----------------------------ข้อ ๔๒ กระบวนการระงับข้อพิพาทด้วยวิธีการอนุญาโตตุลาการที่ค้างพิจารณาอยู่ก่อนวันที่ระเบียบอนุญาโตตุลาการนี้มีผลใช้บังคับ ให้ดําเนินการต่อไปตามข้อบังคับกรมการประกันภัย ว่าด้วยอนุญาโตตุลาการที่ใช้อยู่ในขณะเสนอข้อพิพาท บรรดาประกาศคณะกรรมการอนุญาโตตุลาการ ประกาศกรมการประกันภัย แบบเอกสารที่เกี่ยวกับกระบวนอนุญาโตตุลาการตามข้อบังคับกรมการประกันภัย ว่าด้วยอนุญาโตตุลาการที่ใช้อยู่ในขณะเสนอข้อพิพาท ให้ใช้ต่อไปได้เท่าที่ไม่ขัดหรือแย้งกับระเบียบอนุญาโตตุลาการนี้จนกว่าจะมีการเปลี่ยนแปลงแก้ไข โดยระเบียบอนุญาโตตุลาการนี้ หรือเปลี่ยนแปลงแก้ไขโดยสํานักงาน คปภ.ผู้มีอํานาจลงนาม - ประกาศ ณ วันที่ 25 กรกฎาคม พ.ศ. 2551 จันทรา บูรณฤกษ์ เลขาธิการ